# **GENERELL INFO OM FAABERG-TURNERINGEN**

**HOVEDSEKRETARIATET** vil være åpent fra fredag kl. 15:00, og vi ber om at alle lagledere henvender seg her når de ankommer Jorekstad. Da skal spillerlister leveres, dersom man ikke har meldt inn denne på nettet tidligere – husk i god tid før første kamp.

**SPILLERLISTER –** skal kun leveres inn i systemet (Cupmanager) for turneringen. E-post med link vil bli sendt ut til lagene. De lag som har en eller flere dispensasjoner må levere bevis og tillatelse. Dette gjelder alle typer dispensasjoner som for eksempel overårige, spillere fra en annen klubb, keeper som spiller på flere lag innen samme klasse. Dette skal også legges inn i systemet, cupmanager.

**TURNERINGSREGLER** – se egne dokument, et for 6-12 år og et for 13-14 år

**FØRSTEHJELPSPLASS** finnes sør for Hovedbanen og i kiosken v/ Moenbana. Alle baner skal ha kommunikasjon, så oppstår det noe ute på anlegget kan førstehjelp tilkalles raskt.

**BANER.** Kampene spilles på 18 baner på tre områder. 13 baner i hovedområdet nede på sletta ved utebassenget. 2 femmer baner er lokalisert ved område «Gausa». Dette området ligger ved rundkjøringen inn til Jorekstad. Gausabanene finner du ved å gå nordover langs sykkel og gangstien eller ved å gå på veien nord for hovedanlegget. De tre siste banene (sjuer) ligger på Moenbanen. For å komme dit følger du gang og sykkelstien sørover forbi Joker forretningen, ca. 500m.

Treer kampene vil bli avviklet på bane 11 lørdag 19. august. Bane 11 vil da bli delt i to 11A og 11B

**BESPISNING** (både deltagerkort og enkeltmåltider) vil foregå i Storsalen på Jorekstad. Frokost lørdag og søndag er kl. 07:00-10:00, middag lørdag og søndag kl. 13:00-16:00.

**KIOSKER/KAFETERIATELT** vil være åpne under hele arrangementet, og her får man kjøpt det meste av det man har lyst på.

**BADEANLEGGET** vil være åpent fra kl. 10:00-20:00 lørdag og kl. 10:00-18:00 søndag. De som har bestilt deltagerkort kan benytte dette en gang i løpet av helgen.

**LAGFOTOGRAFERING** må lagleder sørge for er unnagjort så raskt som mulig – Lima Foto har egne fotograferingstelt. Disse teltene er bemannet lørdag (se eget skriv). Diplomene blir sendt KLUBBEN etter turneringsslutt.

**HITTEGODS.** Skulle du finne noe som ikke er ditt, kan dette leveres i Hovedsekretariatet. Og har du mistet noe – sjekk samme sted. Hvert år sitter vi igjen med alt for mye fint utstyr som vi kvitter oss med.

## **PREMIERING:**

* Alle deltakere får diplom med lagbilde, sendes til KLUBBEN etter Faaberg-Turneringen.
* A-sluttspill småjenter og smågutter: - Vandrepokal som må vinnes tre ganger, til seirende lag - Lagpremie til vinner og toer i A-sluttspillet, samt individuelle premier til finale lag og tapende semifinalister
* B-sluttspill småjenter og smågutter: Lagpremier til finale lag.

## **RESULTATSERVICE - finner du på klubbens hjemmesider under Faaberg-Turneringen og «Resultater»**[**http://faabergturneringen.cups.nu/information**](http://faabergturneringen.cups.nu/information)